[image: image2.png]FOMANIA




Parlamentul  României

Bucureşti, 02.10.2012

Nr.28/210 







Nr. 27/604
BIROULUI PERMANENT

AL

CAMEREI DEPUTAŢILOR,
Vă înaintăm, alăturat, raportul comun asupra proiectului de Lege privind statutul profesional al medicului expert al asigurărilor sociale (PLx 681/2011).
În raport de obiectul şi conţinutul reglementării, proiectul de lege face parte din categoria legilor ordinare. 



PREŞEDINTE,


VICEPREŞEDINTE,



Rodica NASSAR


Dan Mircea POPESCU

RAPORT  COMUN

asupra proiectului de Lege privind statutul profesional al medicului expert al asigurărilor sociale 
(PLx681/2011)
 În conformitate cu prevederile art.95 din Regulamentul Camerei Deputaţilor,  republicat, Comisia pentru sănătate şi familie şi Comisia pentru muncă şi protecţie socială, au fost sesizate prin adresa nr. PLx 681/2011 din 28 noiembrie 2011, cu dezbaterea pe fond, în procedură obişnuită, a  proiectului de Lege privind statutul profesional al medicului expert al asigurărilor sociale.
La întocmirea raportului comun, cele două comisii au avut în vedere:
· avizul favorabil al Consiliului Legislativ nr.676/20.06.2011;

· avizul negativ al Comisiei juridice, de disciplină şi imunităţi nr.PLx 681/06.12.2011;
· punctul de vedere al Ministerului Sănătăţii nr.47312/24.09.2012.
Proiectul de lege are ca obiect de reglementare stabilirea cadrului juridic general al raporturilor de muncă pentru persoanele care exercită profesia de medic expert al asigurărilor sociale.
Comisia pentru sănătate şi familie şi Comisia pentru muncă şi protecţie socială propun Plenului Camerei Deputaţilor respingerea proiectului de lege din următoarele considerente:

· întrucât există deja specialitatea medicală de „expertiză a capacităţii de muncă” prevăzută la pct.8 din anexa la Ordinul ministrului sănătăţii nr.1509/2008 privind aprobarea Nomenclatorului de specialităţi medicale, medico-dentare şi farmaceutice pentru reţeaua de asistenţă medicală, cu modificările şi completările ulterioare, nu se mai consideră  oportună existenţa unei specialităţi de medic expert al asigurărilor sociale;

· având în vedere că propunerea de statut al medicului expert preia, în fapt, atribuţiile medicului de expertiză existente în prezent în fişa postului, fără să reglementeze situaţia particulară a acestora în raport cu reglementările legale în vigoare, proiectul de lege nu este nici oportun şi nici necesar.
Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată.

În conformitate cu prevederile Regulamentului Camerei Deputaţilor, cele două comisii au dezbătut proiectul de lege în şedinţa comună din data de 24 septembrie 2012. La lucrări şi-au înregistrat prezenţa 35 de deputaţi din totalul de 40 membri ai celor două comisii.

 La dezbateri, au participat, în conformitate cu prevederile art.55 din Regulamentul Camerei Deputaţilor, domnul Răzvan Vulcănescu – Secretar de Stat în Ministerul Sănătăţii şi doamna Denisa Pătraşcu – Secretar de Stat în Ministerul Muncii, Familiei şi Protecţiei Sociale.

Proiectul de lege a fost adoptat de Senat în şedinţa din 21 noiembrie 2011. 

Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor.


PREŞEDINTE,



VICEPREŞEDINTE,



Rodica NASSAR



Dan Mircea POPESCU


SECRETAR,



SECRETAR,



Ion BURNEI



Adrian SOLOMON

Şef birou Gheorghe Marinescu 



Şef serviciu Elena Mesaroş


Întocmit, 





Întocmit,

   
Consilier parlamentar Livia Spînu                  

Consilier parlamentar Decebal Stănescu

